Studijski sistem
Studijski sistem () je izraz koji u najširem smislu označava kinematografiju kojom u potpunosti ili najvećim dijelom dominira mali broj velikih filmskih studija (majori) i to kroz njihovu kontrolu proizvodnje i distribucije filmova na nacionalnom tržištu. U svom užem smislu se koristi u kontekstu historije američke kinematografije, odnosno Hollywooda, i to kako bi se opisalo poslovanje i organizacija u tzv. klasičnom periodu, a koji okvirno odgovara od 1920-ih do 1960-ih. Tadašnji sistem je karakterizirala čvrsta kontrola velikih studija nad osobljem, u pravilu vezanih dugoročnim ugovorima, kao i uticaj na prikazivače, bilo kroz vlasništvo nad lancima kino-dvoranama odnosno tjeranje samostalnih prikazivača na otkup njihovih proizvoda kroz praksu tzv. block bookinga. Uz studijski sistem se često vezuje i pojam sistema zvijezda (star system), u kome veliki studiji svoju djelatnost temelje na filmskim zvijezdama koje nastupaju u njihovim proizvodima.

Filmska terminologija